Aanlyn reisdag: Besoek die vervolgde kerk | Maroela Media
Piramides in Egipte (Foto verskaf deur Geopende Deure)
By dié geleentheid sal jy eerstehandse getuienisse aanhoor van Geopende Deure se veldwerkers en van Jan Gouws, voorsitter en uitvoerende direkteur, oor die impak wat Geopende Deure Suider-Afrika het op die lewens van Christene wat weens hul geloof in Christus vervolging ervaar. Enigiemand wat dié geleentheid bywoon, kan uitsien na die getuienisse en sal geïnspireer word om saam met Geopende Deure te reis om hul vervolgde familie te ontmoet.
Peter*, 'n ondersteuner van Geopende Deure wat onlangs 'n reis na Suidoos-Asië meegemaak het, sê: "Voor die reis het ek ver van God af gevoel. Die reis het egter my hele lewe verander en my verhouding met God regtig versterk. Ek sal nooit weer dieselfde wees nie, want my hart
is vir altyd verander.
"Ek het Andrew* ontmoet – 'n sewejarige seuntjie wat tydens 'n bomaanval op 'n kerk beseer is. Hy het ernstige brandwonde oor meer as 40% van sy liggaam opgedoen en het sedert die bomaanval 39 operasies ondergaan. Ondanks sy ontberinge het hy getuig dat Jesus al is wat hy nodig het. Ek het die liefde van Jesus in sy oë gesien.
Viëtnam (Foto: woong hoe/Pixabay)
Sentraal-Asië in Julie (twee afsonderlike reise)
Egipte in Oktober
Viëtnam in November
Noord-Asië in Mei en Julie
Suidoos-Asië in September
Bangladesj in November
Vir meer inligting oor die virtuele Geopende Deure Reisdag of om vooraf vir die geleentheid te registreer, besoek www.opendoors.org.za of stuur 'n e-pos aan Samantha by [email protected]. 'n Skakel om aanlyn via Microsoft Teams by die Geopende Deure Reisdag aan te sluit, sal per e-pos gestuur word aan almal wat registreer.